Diari Oficial de la Generalitat Valenciana


Sumari del DOGV 4166, del 11-01-2002 (2002/228)

RESOLUCIÓ de 7 de gener de 2002, de la Direcció General de Justícia, per la qual s'executa la Sentència núm. 1.314/2001, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4166

Data del DOGV
:   11-01-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/228


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 7 de gener de 2002, de la Direcció General de Justícia, per la qual s'executa la Sentència núm. 1.314/2001, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana. [2002/X228]
  
Vista la Sentència núm. 1.314/2001, de 7 de desembre de 2001, dictada per la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, per mitjà de la qual s'estima en part el recurs d'apel·lació interposat contra la Sentència núm. 305/2000 dictada pel Jutjat Contenciós Administratiu núm. 8 de València, que desestimava el recurs interposat per la Confederació Sindical de Comissions Obreres del País Valencià (CCOO-PV), contra la Resolució de 8 de juny de 2000, de la Direcció General de Justícia de la Conselleria de Justícia i Administracions Públiques, per la qual es convocaven a concurs de trasllat places vacants d'oficials, auxiliars i agents de l'administració de Justícia de la Comunitat Valenciana.
  
La Sentència núm. 1.314/2001 declara contrària a dret i, en conseqüència, anul·la i deixa sense efecte la base segona-2 de la convocatòria, per tal com imposava com a requisit de participació als funcionaris en servei actiu amb destinació provisional en places vacants oferides «participar en aquesta i sol·licitar totes les vacants pertanyents al Cos en què es troben en actiu o en què es troben en excedència voluntària de l'article 34.a) del Reial Decret 249/1996», la qual cosa implica, segons el fonament de dret sisé, afegir un requisit de participació en la convocatòria no exigit per la citada norma reglamentària i contrària a aquesta.
  
Atés que l'article 118 de la Constitució espanyola estableix que és obligat complir les sentències i la resta de resolucions fermes dels jutges i tribunals.
  
Atés que pel RD 1.950/1996, de 23 d'agost, es traspassen a la Comunitat Valenciana les funcions i els serveis de l'administració de l'Estat, en matèria de mitjans personals al servei de l'administració de Justícia.
  
En virtut d'allò que s'ha exposat, i fent ús de les atribucions que em confereix l'article 11 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Executar la Sentència núm. 1.314/2001, de 7 de desembre de 2001, esmentada en el cos de la present resolució, que anul·la la base segona, apartat 2, de la Resolució de 8 de juny de 2000, de la Direcció General de Justícia, per la qual es convocaven a concurs de trasllat places vacants entre oficials, auxiliars i agents de l'administració de Justícia a la Comunitat Valenciana.
  
Segon
  
Considerar adjudicats de forma forçosa els llocs obtinguts, per mitjà de Resolució d'11 de desembre de 2000, pels funcionaris senyor Francisco Abad Fuentes, amb DNI núm. 65 252 965; senyor José Vicente Blasco Blasco, amb DNI núm. 67 588 765; senyor Germán Cotanda Gil, amb DNI núm. 47 840 062; senyor Jaime Antonio Lafuente Tari, amb DNI núm. 21 230 362; senyor Agustín Mateo Benavent, amb DNI núm. 65 398 362; senyora Lydia Virginia Serrano Egea, amb DNI núm. 27 893 978; senyora Carmen Soler Ferrer, amb DNI núm. 31 753 802; senyora Thais Soler Mayor, amb DNI núm. 13 765 353; senyor Ramón Eloy Vázquez Pérez, amb DNI núm. 70 643 328, que estaven adscrits provisionalment en llocs convocats en el concurs de trasllat de 8 de juny de 2000, i els únics que van sol·licitar totes les places vacants del cos en què es trobaven en actiu.
  
Tercer
  
Aplicar el que disposa l'article 52.c) del Reial Decret 249/1996, de 16 de febrer, que permet la participació en els concursos de trasllats als funcionaris el lloc de treball dels quals els haja sigut adjudicat de forma forçosa, encara quan no haguera transcorregut el termini d'un any que exigeix l'article 57, paràgraf c) del Reglament.
  
Quart
  
Els funcionaris relacionats en el punt segon de la present resolució, que no hagueren presentat sol·licitud per a participar en el concurs de trasllats convocat per Resolució de 19 de desembre de 2001 (DOGV i BOE de 27 de desembre), podran fer-ho segons el que disposa la base quarta de dita convocatòria, fins al dia 16 de gener de 2002.
  
Contra la present resolució, que posa fina a la via administrativa, podrà interposar recurs contenciós administratiu davant dels jutjats contenciosos administratius de València, o davant d'aquells que es troben en la circumscripció on el demandant tinga el seu domicili, en un termini de dos mesos comptats des de l'endemà de la seua notificació o publicació, conformement amb el que disposen els articles 8.2, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí de la interposició de recurs potestatiu de reposició, davant d'aquesta Direcció General de Justícia, d'acord amb els articles 116 i 117 de la Llei 4/1999, de 13 de gener.